La discretia autoritatilor de la Washington si Londra - Ion Giurca
La discretia autoritatilor de la Washington si Londra. Nave comerciale romanesti si echipajele lor in anii celui de-al Doilea Razboi Mondial \n \n Epopeea navelor comerciale romanesti, apartinand Serviciului Maritim Roman si unor armatori, in anii celui de-al Doilea Razboi Mondial si dupa conflagratie, nu a fost abordata detaliat in lucrarile elaborate pana in prezent. Pe baza izvoarelor istorice din tara, Marea Britanie, Israel, Comitetul International al Crucii Rosii, presa romaneasca, studii si lucrari din strainatate, aducem in atentia cititorilor informatii inedite despre navele comerciale romanesti retinute si rechizitionate in baza unor decizii ale autoritatilor de la Washington si Londra, despre soarta marinarilor romani internati in lagarele de prizonieri din India, Palestina, Egipt, Italia, Bermude si Marea Britanie. Relatiile dintre autoritatile de la Bucuresti si cele de la Washington si Londra in perioada 1939-1959 sunt abordate din perspectiva actiunii de retinere a navelor britanice aflate in sectorul romanesc al Dunarii, al reactiei structurilor politice, economice, financiare si militare din Marea Britanie si SUA. Alaturi de pierderile inregistrate in Marea Neagra in anii razboiului, navele rechizitionate in urma deciziilor adoptate la Washington, Londra si Moscova constituie ceea pe putem numi prima pierdere a flotei comerciale romanesti.